《次昌仲弟喜雨一首》
明代·李如一

迩来萧索不堪闻，笔砚虽疏尚未焚。幸得甘霖扶秀实，好留衰骨共芳群。

食新屡饱无穷惠，吐故连收有韵文。桂树垂垂应伴月，可容豪兴席中分。

作者简介：（1557—1630）明常州府江阴人，本名鹗翀，后以字行，更字贯之。诸生，多识古文奇字，早谢举业，家世力耕。好购书，积书日益，仿宋晁氏、尤氏目录，自为铨次，发凡起例。补阙正讹，校雠同异，虽病不辍，尝助钱谦益撰《明史》。